WAT IS DIE SÉKER TEKENS VAN ’N SIEK VOLK? - Afrikanervolksparty
WAT IS DIE SÉKER TEKENS VAN ’N SIEK VOLK?
Gepubliseer op 15 Maart 2016 | Geskryf deur Danie Varkevisser | | | Trefslae: 1364
Dit is reeds etlike dekades wat die wêreldbevolking blootgestel is aan, wat ook vir dekades lank afgemaak is as “samesweringsteorieë”, die stories oor ‘n “Nuwe Wêreldorde” oftewel New Age, met die strekking van één wêreldregering, één geldstelsel, één godsdiens met één taal, en so meer.
Ten spyte van sigbare tekens dat daar wel in dié rigting beweeg word, is daar wêreldwyd slegs enkelinge wat daarteen gewaarsku het sonder dat die mensdom hoegenaamd daardeur beweeg kon word om daarteen in verset te kom.
Wat tragies was en steeds vandag so is, is dat die Afrikanervolk wat roem op die feit dat ons ’n gelowige volk is, ewe min ag geslaan het op die Godveragtende gevolge van só ’n ontwikkeling! Soos skape agter die Judasbok aan, is ons gelei om teen alle waarskuwings in, aan die mens meer gehoorsaam te wees as aan God!
Vergete die Mosega’s, Vegkop, Majuba, Bloedrivier en vele ander geskiedkundige bewyse van God se kragtige hand in tye van nood in antwoord op gelowiges se hulpgeroep wanneer hulle krag te klein was vir die oormag!
In navolging van die wêreldmagte se geheime organisasies wat agter geslote deure diaboliese planne bedink en in die geheim deur geheime agente ten uitvoer gebring word deur geheime fondse en ander geheime metodes van vergoeding, het ons God deur die Broederbond en “Super Afrikaners” wat in kerk en staat die leiding geneem en ons in die afgrond ingelei het, in ongeloof probeer vervang!
Dít is die sekerste teken van ’n siek volk! ’n Volk is siek wanneer hy God vervang om aan die wêreld gelyk te word. Die wêreld en sy eise word die dryfveer vir sogenaamde leiers se optrede en besluitneming. Omstandighede word die riglyn wat die beginsel van Hebreërs 11:1 “DIE geloof dan is ’n vaste vertroue op die dinge wat ons hoop, ’n bewys van die dinge wat ons nie sien nie”,moet vervang en op die oogaf na die oplossing lyk. Dit is egter korttermyn in die lig van ons ewigheidsbestemming!
Lees hierdie artikel van Global Research en kyk en leer uit die inligting wat daaruit na vore kom van hoe die mens agter geld en olie en magsug, God se riglyne verag en vertrap ten koste van miljoene menselewens en volke en nasies met hulle saamsleep in die afgrond van verdoemenis in! Indien ’n volk ‘n aandeel gehad het in die verkiesing van sulke verleiers as leiers en/of selfs net ondersteuning, is so ’n volk mede verantwoordelik vir hulle dade en geestelik siek! Dit vereis dan dringende verootmoediging en bekering indien verlossing nog enigsins ’n behoefte is!
By Ellen BrownGlobal Research, March 14, 2016